**Informasjon til foreldre/foresatt**

Det er økt koronasmitte i Arendal og vi får en del spørsmål om hvordan dette påvirker barnehagen og SFO. Her er informasjon om hva som gjelder hvis en foreldre/foresatt, et barn eller en ansatt blir smittet.

**Hvis en foreldre er smittet**

I de tilfellene en foreldre er smittet, er alle i familien i karantene. Det betyr at de skal være hjemme i 10 dager. Dette gjelder selv om de ikke har symptomer og selv om de får en negativ koronatest.

De andre barna og ansatte i barnehagen og SFO behøver ikke i karantene. Grunnen til dette er de ikke har vært i nærkontakt med personen som er smittet.

Det betyr at barnehagen og SFO kan holde åpent som vanlig, men vi ber ansatte og foreldre om å være ekstra oppmerksom på symptomer.

**Hvis et barn eller en ansatt er smittet**

Hvis et barn eller en ansatt i barnehagen er smittet, vil alle nærkontakter bli oppringt av smitteoppsporingsteamet. Det er kun de som regnes som nærkontakter som skal i karantene.

De andre barna og ansatte kan fortsatt være i barnehagen.

**Hvis en ansatt eller et barn får symptomer**

Hvis et barn eller en ansatt har symptomer, skal denne dra hjem og holde avstand til andre. Hvis symptomene forverres bør man vurdere å teste seg.

**Hvis en foresatt eller annen i husstanden er i karantene**

Hvis en eller flere i husstanden er i karantene, kan barn som ikke er i karantene gå på barnehage eller SFO som vanlig. I disse tilfellene ber vi dere om å være ekstra oppmerksomme på symptomer og er dere i tvil, hold barnet hjemme!

**Hvis jeg lurer på om jeg kan sende barnet i barnehagen eller SFO**

Hvis du lurer på om ditt barn kan i barnehagen eller SFO, se her:

<https://www.fhi.no/nettpub/coronavirus/fakta/hvis-barn-har-akutt-luftveisinfeksjon/>

Er du fremdeles i tvil kontakt barnehagen eller SFO direkte, og ikke kommunens smitteteam. De er opptatt med smittesporing og kan ikke brukes til å gi generelle råd eller veiledning slik situasjonen er nå.

**Hva er situasjonen i Arendal og hvilke tiltak gjør kommunen**

Følg med på kommunens nettside for oppdatert informasjon: <https://www.arendal.kommune.no/koronavirus>

**Dette klarer vi sammen!**
Vi følger fortsatt alle smittevernregler og veiledere for barnehager. Vi følger ekstra godt med når vi nå har mye smitte i kommunen vår. Takk for at dere og barna også vasker hender, holder avstand og blir hjemme hvis dere har symptomer.